[{"text_idx": "#000000", "text": "Sinu isikuandmeid to\u0308o\u0308deldakse sinu veebilehe kasutamise kogemuse toetamiseks, sinu konto ligipa\u0308a\u0308su haldamiseks ja muul viisil, mis on kirjeldatud meie privaatsuspoliitika."}, {"text_idx": "#000001", "text": "Saadan Sulle 7 esinemisega seotud o\u0303ppetundi, mida iga esineja teadma peaks"}, {"text_idx": "#000003", "text": "7 head avaliku esinemise nippi, mida kasutama peaksid"}, {"text_idx": "#000005", "text": "Avalik esinemine on nagu iga teinegi valdkond, kus osad on selles osavamad kui teised. Samas aga on esinemine selline valdkond, milles ebao\u0303nnestumist paljud kardavad. Seeto\u0303ttu toon ta\u0308na va\u0308lja 7 head avaliku esinemise nippi, mida kasutama peaksid."}, {"text_idx": "#000006", "text": "Avaliku esinemise nipp nr 1: La\u0308hene oma esinemistele teisiti kui seda tavaliselt tehakse"}, {"text_idx": "#000007", "text": "Sa ei pea alati tegema nii nagu teised. Mo\u0303tle alati, mida sa saad teha selleks, et sinust veelgi parem esineja saaks. Kui sa na\u0308ed esinejaid, kes on va\u0308ga kehvad, siis a\u0308ra selle mo\u0303ttega piirdu vaid mo\u0303tle, kuidas sa ise neid vigu va\u0308ltida vo\u0303iksid. Kui aga na\u0308ed head esinejat, siis mo\u0303tle, mida sa sellest esinemisega seoses o\u0303ppisid ja kuidas neid avaliku esinemise nippe ise kasutada saaksid."}, {"text_idx": "#000008", "text": "Na\u0308iteks: tavapa\u0308rane on see, et esinemist alustatakse lausega \u201eTere, mina olen...\u201c Kuivo\u0303rd aga sinu ko\u0303ne alguse peamiseks eesma\u0308rgiks on huvi a\u0308ratamine, siis mo\u0303tle, mida saad juba esimestest hetkedest alates teha selleks, et kuulajad sind kuulata sooviksid."}, {"text_idx": "#000009", "text": "Vo\u0303imalikud ta\u0308helepanu a\u0308ratajad, mida kasutada saad"}, {"text_idx": "#000010", "text": "Videoklipi na\u0308itamine. Ei u\u0308htegi so\u0303na enne, lihtsalt alustadki teemakohase videoklipi na\u0308itamisega. U\u0308tlemata hea, kui tegu oleks humoorika videoklipiga. See to\u0303mbab kindlasti ta\u0308helepanu ja peale klipi lo\u0303ppu on oluliselt lihtsam edasi minna.\nAudiosalvestis vo\u0303i muusika. Ma olen kunagi oma loenguid isegi kitarri ma\u0308ngides alustanud. Vo\u0303tsin selle pa\u0308eva loengu eesma\u0308rgi kokku nii, et ise ma\u0308ngisin samal ajal kitarri. U\u0308sna tavaliselt lo\u0303ppes see kiire u\u0308hislaulmisega, mis omakorda toimus hea hommikuse a\u0308ratusena.\nSeisa kuulajate ees ja ole vait. Paljud ei usu, kui efektiivne vo\u0303te see on. Mina aga olen seda aeg-ajalt ikka kasutanud. Lihtsalt la\u0308hed ette, naeratad so\u0303bralikult ja seisad. Ku\u0308ll aga va\u0308ike nipp- proovi saavutada silmside kellegagi publikust, soovitajalt kellegagi sumisejatest. Kui sa seda oled saavutanud, siis na\u0308ed, kui kiirelt u\u0308leja\u0308a\u0308nud seltskond sumisejatele ma\u0308rku annab, et \u201caeg on alustada\u201d. Minu praktika na\u0308itab, et tavaliselt ees vait olles seistes ei kulu rohkem kui 30 sekundit, et endale ta\u0308helepanu to\u0303mmata. Sa vo\u0303id seda aega veel kunstlikult venitada nii, et lased vaikusel kesta. Ja seeja\u0308rel alustad selliselt, et ko\u0303ik mo\u0303tlevad \u201cVhoaaaaah, seeeee oli a\u0308a\u0308a\u0308-geeeee....\u201d\nTee midagi ebatavalist. Nt. a\u0308ra alusta ra\u0308a\u0308kimist saali ees vaid hoopiski kuulajate seljataga. Alguses on ku\u0308ll ha\u0308mming, aga toimib ha\u0308sti. Niipea, kui ta\u0308helepanu oled saavutanud, mine kuulajate ette tagasi- sa ei taha ju, et neil kael kangeks ja\u0308a\u0308ks, eks?"}, {"text_idx": "#000011", "text": "Mina u\u0308tlen ko\u0303ige selle kohta alati lu\u0308hidalt: \u201cTee mida iganes, peaasi, et sa kuulajate ta\u0308helepanu saavutad ja kohe esimestest hetkedest alates huvi a\u0308ratad. Loobi kasvo\u0303i paukpakette kui see sinu eesma\u0308rki ta\u0308idab\u201d."}, {"text_idx": "#000012", "text": "Ku\u0308ll aga pead sa ko\u0303net alustades ja ta\u0308helepanu a\u0308ratajaid kasutades silmas pidama kolme va\u0308ikest reeglit:"}, {"text_idx": "#000013", "text": "A\u0308ratusmoment peab teemaga seotud olema"}, {"text_idx": "#000014", "text": "Mo\u0303tle ise, mis juhtub kui teed sissejuhatuseks valju karjega salto ja seeja\u0308rel alustad ilma, et oleks seda tegevust kuidagiviisi oma teemaga sidunud? No ilmselgelt sa ta\u0308helepanu saavutad, ku\u0308ll aga vo\u0303ivad kuulajad sinust kui skisofreenikust mo\u0303elda. Seega pead sa alates sissejuhatusest oma tegevusi teemaga siduma."}, {"text_idx": "#000015", "text": "Sinu tegevus peab kuulajatega seotud olema"}, {"text_idx": "#000016", "text": "Vo\u0303tame sellesama karjega salto na\u0308ite: isegi kui sa selle kenasti teemaga seod, ei pruugi taoline la\u0308henemine teatud publikule sobiv olla. To\u0303ena\u0308oliselt vo\u0303tab noorem kuulajaskond seda hea ja vaimuka naljana, samas kui vanemad kuulajad on negatiivses ha\u0308mmingus. Seeto\u0303ttu pea meeles: \u201cMo\u0303tle alati oma kuulajate taustale\u201d."}, {"text_idx": "#000017", "text": "A\u0308ra proovi olla keegi, kes sa ei ole"}, {"text_idx": "#000018", "text": "See ta\u0308hendab, et ko\u0303ik, mida sa teed, peab olema sinulik. Niipea, kui sa proovid olla keegi teine, kipuvad asjad kiiva kiskuma. Eriti jama on lugu siis, kui kuulajad originaali na\u0308inud on. Ehk lu\u0308hidalt- leia omaenda stiil ja kohanda seda eelneva kahe punktiga."}, {"text_idx": "#000019", "text": "Avaliku esinemise nipp nr. 2: Na\u0308e esinemise sissejuhatusega vaeva"}, {"text_idx": "#000020", "text": "Selle asemel, et mingisugust kuiva enesetutvustust vo\u0303i laialivalguvat jama ajada, mo\u0303tle la\u0308bi, kuidas sa kohe esimeste hetkedega kuulajate huvi saad a\u0308ratada jms. Sa vo\u0303id ju olla maailma ko\u0303ige kiireim mees (nt Usain Bolt) olla, aga kui sa stardipakult o\u0303igel hetkel minema ei saa, siis medalit sa ei vo\u0303ida. Ja medal on esinemise mo\u0303ttes esitlus, mis kuulajates kohe esimesest hetkest alates huvi tekitab.. Ja medal esinemise mo\u0303ttes on esitlus, mis kuulajates kohe esimesest hetkest alates huvi tekitab."}, {"text_idx": "#000021", "text": "U\u0308he avaliku esinemise koolituse lo\u0303unapausi ajal istusime restoranis ja ootasime, millal meile lo\u0303unaso\u0308o\u0308k kohale jo\u0303uab. Meie ees laual juba ootas vesi ja u\u0308tlemata ho\u0303rgutav maasikane magustoit. See viimane na\u0308gi eriti hea va\u0308lja. U\u0308ks kena tu\u0308tarlaps istus minu vastas ja ta o\u0303hkas seda magustoitu vaadates \u201cNii kahju, et magustoitu ko\u0303ige esimesena a\u0308ra su\u0308u\u0308a ei tohi.\u201d Mina olin sellepeale u\u0308llatunud ja ku\u0308sisin, et \u201cKes keelab magustoitu esimesena a\u0308ra su\u0308u\u0308a?\u201d."}, {"text_idx": "#000022", "text": "Seega \u2013 sinu sissejuhatus on nagu mitmeka\u0308iguline po\u0303hjalik lo\u0303unaso\u0308o\u0308k ja mitte kusagil ei ole o\u0308eldud, et sa ei tohi magustoidu so\u0308o\u0308misega alustada. Pane aga ta\u0308hele, et magustoit esinemise kontekstis on huvi a\u0308ratamine."}, {"text_idx": "#000023", "text": "Avaliku esinemise nipp nr. 3: kontakti loomine ja selle hoidmine"}, {"text_idx": "#000024", "text": "Ko\u0303ige ta\u0308htsam ei ole kohe oma jutuga peale hakata vaid hoopiski kuulajatega positiivse kontakti loomine. Kui sa seda ei tee, siis kuulajatel on \u201cko\u0303rvad kinni\u201d ja nad ei viitsi sind kuulata. Paljude inimeste jaoks on silmside loomine va\u0308ga intiimne tegevus, mida vo\u0303iks lausa kellegi puudutamisega vo\u0303rrelda. Kontvo\u0303o\u0303raste kuulajate puhul ei pruugi see aga va\u0308ga ha\u0308sti va\u0308lja tulla."}, {"text_idx": "#000025", "text": "Kui sa oma kuulajatega kontakti ei hoia, siis kannatab selle all terve esinemine \u2013 auditooriumil tekib tunne, et sa ei ra\u0308a\u0308gi neile ning pealegi tundud sel juhul ebausaldusva\u0308a\u0308rne vo\u0303i ebakindel. Seega toon ma allpool va\u0308lja 5 moodust, kuidas kuulajatega paremini silmsidet hoida."}, {"text_idx": "#000026", "text": "Alusta so\u0303braliku o\u0303hkkonna loomisega juba enne esinemist"}, {"text_idx": "#000027", "text": "Kui kuulajad saabuma hakkavad, siis tervita neid ja alusta vestlust. Nt \u201cKuidas sa sellest esinemisest (...seminarist, ...u\u0308ritusest jne) kuulsid?\u201d Vo\u0303id ka lihtsalt mo\u0303ne viisakuslausega piirduda. Mo\u0303te on selles, et juba taoliselt lood endale no\u0308 \u201ctutvusi kuulajaskonnas\u201d ja kui esinemist alustades tuge soovid saada, siis vaatadki esmalt oma \u201cvanadele tuttavatele\u201d otsa."}, {"text_idx": "#000028", "text": "Usu mind, neile on oluliselt lihtsam silma vaadata kui neile, kellega sa veel ra\u0308a\u0308kinud ei ole. Kui esimesest paarist ko\u0303ige na\u0308rvilisemast minutist u\u0308le oled saanud, on ka u\u0308leja\u0308a\u0308nud kuulajatega kontakti hoidmine kergemini teostatav."}, {"text_idx": "#000029", "text": "Kujuta ette, et ra\u0308a\u0308gid u\u0308hele inimesele korraga"}, {"text_idx": "#000030", "text": "Oled ju harjunud poes ilma suurema mureta vo\u0303o\u0303rale vorstimu\u0308u\u0308jale selgitama, millist vorsti ja millises koguses sa soovid? Sedasama saad sa ka oma esinemises kenasti a\u0308ra kasutada. Kui kellelegi otsa vaatad, siis kujuta ette, et ra\u0308a\u0308gidki ainult u\u0308hele inimesele korraga. Kui paari sekundi pa\u0308rast pilguga edasi liigud, siis ko\u0303neled nu\u0308u\u0308d juba ainult sellele inimesele."}, {"text_idx": "#000031", "text": "Luban sulle, et kui sa selliselt \u201cvorstimu\u0308u\u0308jalt vorstimu\u0308u\u0308jale\u201d edasi liikudes ra\u0308a\u0308gid, hoiadki ko\u0303ikidega kenasti kontakti ning u\u0308sna pea avastad ka ise, kuipalju lihtsam ka endal esineda on."}, {"text_idx": "#000033", "text": "See ta\u0308hendab seda, et a\u0308ra liigu kindlat trajektoori mo\u0308o\u0308da, vaid liigu silmadega grupilt grupile. Niipea kui sa u\u0308hega inimestest oled silmside saavutanud, arvavad ka tema u\u0308mber istujad, et sa just nendega kontakti hoiad."}, {"text_idx": "#000034", "text": "A\u0308ra oma kuulajaid jo\u0303llitama ja\u0308a\u0308"}, {"text_idx": "#000035", "text": "U\u0308ldjuhul vaata u\u0308hele inimesele otsa maksimaalselt 3-4 sekundit. Kui sa seda pikemalt teed, vo\u0303ib see kuulajates ebamugavust tekitada, kui aga oluliselt va\u0308hem, siis vo\u0303id endast va\u0308heke pu\u0308simatu ja na\u0308rvilise mulje ja\u0308tta."}, {"text_idx": "#000036", "text": "Leia inimesed, kes sind so\u0303bralikult vaatavad"}, {"text_idx": "#000037", "text": "Need on kuulajad, kes sulle tuge pakuvad (noogutused, naeratused jms). Taolised kuulajad toetavad sind ja eriti ha\u0308sti saad seda a\u0308ra kasutada oma na\u0308rvilisematel hetkedel. Samal po\u0303hjusel va\u0308ldi inimesi, kes sind ilmselgelt negatiivselt vaatavad \u2013 need tegelased tekitavad sinus lisapinget. Pealegi \u2013 ei ole vo\u0303imalik ko\u0303ikidele inimestele meele ja\u0308rele olla ja sa ei peaks seda ka taotlema."}, {"text_idx": "#000038", "text": "Avaliku esinemise nipp nr.4: Tee piisava pikkusega pause."}, {"text_idx": "#000039", "text": "Keegi Vana-Kreeka ko\u0303nemees olla kunagi avaliku esinemise peamised po\u0303hito\u0303ed kokku vo\u0303tnud nii:"}, {"text_idx": "#000041", "text": "Selle viimasega tahtis ta meile ilmselgelt ma\u0308rku anda, et me ei pea terve oma esinemise aja ainult lobisema vaid aeg-ajalt oleks vaja ka pause pidada. Seda ei tee sa mitte niivo\u0303rd enda kui just kuulajate pa\u0308rast \u2013 nii annad neile aega sinu jutu u\u0308le ja\u0308rele mo\u0303elda ja teksti seedida. Toon va\u0308lja 5 po\u0303hjust, miks pauside pidamine kasulik on."}, {"text_idx": "#000042", "text": "Juhul, kui sinu esinemine ka\u0308ib stiilis \u201cvajutan play-nuppu ja ra\u0308a\u0308gin 30-minutilise jutu a\u0308ra 25-ga\u201d, siis ei ole sinu ko\u0303ne ilmselt va\u0308ga to\u0303hus. Sellisel moel oled kuulajad ennast ku\u0308ll kuulama kutsunud, aga ega sa va\u0308ga keskenduda ei lase."}, {"text_idx": "#000043", "text": "Pausid ko\u0303nes aitavad kontrollida ko\u0303ne tempot."}, {"text_idx": "#000044", "text": "Arvesta sellega, et tavaline lugemise kiirus on 200-400 so\u0303na minutis, ra\u0308a\u0308kimise kiirus avaliku esinemise korral aga ainult 90-120 so\u0303na minutis. Mida sellest siis arvata? Kui sa ra\u0308a\u0308gid liiga kiiresti, siis ei pruugita jutu liigendatusest aru saada, samuti ei saada aru, mis on oluline ja mis mitte oluline. Kui sa aga ra\u0308a\u0308gid liiga aeglaselt, mo\u0303jud sa lihtsalt tu\u0308u\u0308tuna."}, {"text_idx": "#000045", "text": "Pausid ko\u0303nes aitavad va\u0308ltida parasiitso\u0303nu ja ha\u0308a\u0308litsusi."}, {"text_idx": "#000047", "text": "Pausidega saad o\u0308eldu mo\u0303tet ro\u0303hutada."}, {"text_idx": "#000048", "text": "Mo\u0303nikord on asju, mida ei saa vo\u0303ib-olla so\u0303nades va\u0308lja o\u0308elda. Teinekord on aga nii, et selle va\u0308lja u\u0308tlemise asemel pausi tegemine on oluliselt mo\u0303jusam, kui so\u0303nad ise. Lisaks annab see vo\u0303imaluse ka kuulajate kaasamiseks, kes kenasti kaasa mo\u0303eldes aru saavad, mida sa u\u0308tlemata ja\u0308tsid."}, {"text_idx": "#000049", "text": "Pausid ko\u0303nes annavad sulle vo\u0303imaluse hinge to\u0303mmata."}, {"text_idx": "#000050", "text": "A\u0308ra arva, et sa pead sulle antud aja jooksul pidevalt ra\u0308a\u0308kima. Oh ei, kaugel sellest. Vo\u0303ta vahepeal aeg maha ja tee va\u0308ike paus. Saad kasvo\u0303i lonksu vett vo\u0303tta ja kurku kasta."}, {"text_idx": "#000051", "text": "Avaliku esinemise nipp nr.5: Muretse suuremas mo\u0303o\u0303dus"}, {"text_idx": "#000052", "text": "See ta\u0308hendab eelko\u0303ige, et ja\u0308ta muretsemine selle u\u0308le, mida sinust arvatakse ja keskendu sellele, millist kasu kuulajad sinu esinemisest saavad. Mo\u0303tle veelgi suuremalt ja tunne hoopiski muret selle u\u0308le, mis sinu jutust kuulajatel veel ka kolme pa\u0308eva pa\u0308rast meeles on. Juba ette valmistust tehes esita endale ku\u0308simus \u201eMida ma tahan, et kuulajad minu esinemise lo\u0303ppedes teisiti mo\u0303tleksid vo\u0303i teisiti teeksid?\u201c."}, {"text_idx": "#000053", "text": "Kedagi ei huvita, kas ja millist riietust sa kannad (kui see just sinu so\u0303numilt ta\u0308helepanu ko\u0303rvale ei vii ja see on juba sinu vale ettevalmistuse to\u0303ttu), kas sa oled pikk vo\u0303i lu\u0308hike, paks vo\u0303i peenike. Kui sa tunned muret selle u\u0308le, mida sinust arvatakse, siis keskendud sa valele asjale. Tunne muret hoopis selle u\u0308le, mida sinu esinemisest arvatakse, sest see on oluline."}, {"text_idx": "#000054", "text": "Sa saad kontrollida seda, mida sinu esinemise kohta arvatakse"}, {"text_idx": "#000055", "text": "Oled sa mo\u0303nikord oma head so\u0303pra vo\u0303i tuttavat esinemas na\u0308inud? Ja kas on juhtunud, et tema esinemine on olnud ta\u0308ielik jama? Sa oled istunud tund aega seal saalis ja sul on olnud igav, sa oled oma aega kulutanud ja erilist kasu ei ole saanud. Mida sa oma so\u0303brast arvad? Sa arvad, et \u201cTa on mu so\u0303ber ikka edasi, aga see esinemine oli ta\u0308ielik jama!\u201d."}, {"text_idx": "#000056", "text": "Pane nu\u0308u\u0308d ta\u0308hele, mille u\u0308le sa arvamust avaldasid \u2013 arvamus esinemise kvaliteedi, mitte inimese isiku kohta on oluline. Aga seda saad sa hea ettevalmistusega kontrollida."}, {"text_idx": "#000057", "text": "Avaliku esinemise nipp nr.6: Kasuta oma esinemise ajal huumorit"}, {"text_idx": "#000058", "text": "Huumori kaudu saad sa oma so\u0303numit oluliselt paremini kohale viia. Iga lugu on vo\u0303imalik mo\u0303nusa huumoriga vu\u0308rtsitada \u2013 sinu asi on see sealt lihtsalt u\u0308les leida. Samas aga pean tooma va\u0308lja mo\u0303ned vead, mida esinemise ajal huumorit kasutades tehakse."}, {"text_idx": "#000059", "text": "U\u0308sna levinud on arusaam, et esinemist peaks alustama naljaga. Tundub hea mo\u0303te, eks? Aga nu\u0308u\u0308d mo\u0303tle, kui mitu korda sa oled sattunud olukorda, kus esineja alustab omast arust peene naljaga, mis ei ole naljakas."}, {"text_idx": "#000060", "text": "Niipea, kui see nali on tehtud, istuvad kuulajad ja mo\u0303tlevad \u201cEhh... vist tegi nalja, aga no ei ole naljakas.\u201d Esineja mo\u0303tleb samas \u201cTegin ju hea nalja, miks nad ei reageeri?\u201d Valitseb pingeline vaikus ja ainuke ha\u0308a\u0308lt tegev asi on ventilaator lae all, mis \u201cvuhhh-vuhhh-vuhhh\u201d pinget keerutab. Ei meeldi see olukord mitte kellelegi."}, {"text_idx": "#000061", "text": "Huumor \u2013 see ei ta\u0308henda, et ra\u0308a\u0308gid ainult anekdoote"}, {"text_idx": "#000062", "text": "Igau\u0308hega meist on juhtunud ku\u0308mneid vahvaid lugusid. Isiklikke lugusid on erinevalt anekdoodist ka lihtsam ra\u0308a\u0308kida. Kuulajad ei pruugi teada, et sa seda naljana esitad ja seega ei tunne nad ka kohustust naerda. Anekdoodid on aga laialt levinud ja on suur to\u0303ena\u0308osus, et sa ra\u0308a\u0308gid midagi, mis on ku\u0308mneid kordi a\u0308ra leierdatud."}, {"text_idx": "#000063", "text": "A\u0308ra alusta oma lugu lausega \u201cMa ra\u0308a\u0308gin teile u\u0308he nalja\u201d"}, {"text_idx": "#000064", "text": "Sellega tekitad kuulajates o\u0303igustatud ootuse, et nu\u0308u\u0308d ja\u0308rgnebki nali. Paraku aga teame me ko\u0303ik, et va\u0308ga paljudel kordadel ja\u0308rgneb nalja asemel mingisugune ka\u0308kk, mis paremal juhul sind ainult moka otsast muhelema paneb. Parem esita oma nalja nagu u\u0308ht tavalist o\u0303petlikku lugu ja kui see kuulajaid naerma ajab, siis on see nende jaoks lisaboonus"}, {"text_idx": "#000065", "text": "Avaliku esinemise nipp nr.7: ihalda tagasisidet"}, {"text_idx": "#000066", "text": "Tagaside on asi, mis aitab sul ja\u0308rgmistel kordadel oma ko\u0303net veelgi ta\u0308iustada ka siis kui sa ise sellega juba pa\u0308ris rahul oled. Seega ku\u0308si oma kuulajatelt alati vo\u0303imalikult palju tagasisidet, sest nii lased sa oma ja\u0308rgmistel kuulajatel veelgi parema esinemise osaks saada."}, {"text_idx": "#000067", "text": "Kiituse kuulamine on nagu kiiktoolis istumine"}, {"text_idx": "#000068", "text": "Igau\u0308ks, kes on esinejana midagi va\u0308a\u0308rt, on kunagi elus ebao\u0303nnestunud \u2013 ja to\u0303ena\u0308oliselt mitte ainult u\u0308ks kord. Mis aga eristab head esinejat kehvast, on julgus ja soov sellest ebao\u0303nnestumisest o\u0303ppida ning see ko\u0303ik oma kasuks po\u0308o\u0308rata. Kui sa saad oma esinemisele tagasisidet, mis sulle ei meeldi vo\u0303i mis on sinu arust negatiivne, siis peaksid tegelikult o\u0303nnelik olema. Kiituse kuulamine on nagu kiiktoolis kamina ees istumine: see annab sulle tegevust ja tekitab sooja tunde, aga edasi ei aita sind meetritki."}, {"text_idx": "#000069", "text": "Va\u0308ga va\u0308hesed suudavad silmas pidada seda, et ebao\u0303nnestumine on va\u0308a\u0308rtuslik negatiivne informatsioon, mis sind eesma\u0308rgile la\u0308hemale aitab. Ebao\u0303nnestumine ei ole kunagi tagasiminek vaid vastupidi \u2013 see aitab sul edasi jo\u0303uda. Oluline on peale seda teha ja\u0308rgmine samm ja analu\u0308u\u0308sida, mis la\u0308ks valesti ja mida sa ja\u0308rgmisel korral paremini teha saaksid. Seega \u2013 ole valmis ebao\u0303nnestuma ja sellest o\u0303ppima."}, {"text_idx": "#000070", "text": "Mida otsesemat tagasisidet ja kriitikat sa enda esinemise kohta saad, seda paremini see sind edasi aitab. Aeg-ajalt teeb ku\u0308ll rohkem meele mo\u0303ruks, aga arenemise seisukohalt on see u\u0308ks paremaid vo\u0303imalusi. Lisaks sinu aitamisele aitab see ka sinu publikut \u2013 nad saavad sinu so\u0303numist paremini aru."}, {"text_idx": "#000071", "text": "Soovitan oma esinemisi ka vo\u0303imaluse korral filmida. Jah, ma tean \u2013 selle vaatamine on paljude jaoks va\u0308ga valus kogemus, aga ma luban sulle, et to\u0303ena\u0308oliselt on see parim tagasiside, mida sa oma esinemise kohta u\u0308ldse saada vo\u0303id. Ning u\u0308ks asi veel \u2013 enamasti avastad sa oma esinemist lindilt vaadates, et \u201coh, see ei olnudki nii o\u0303udne\u201d."}, {"text_idx": "#000072", "text": "Nagu na\u0308ed, siis u\u0308laltoodud 7 head avaliku esinemise nippi ei ole midagi va\u0308ga keerulist ja kaelamurdvat. Va\u0308hese vaeva ja piisava harjutamisega saad need ko\u0303ik kasutusele vo\u0303tta ja kui sa seda teed, siis na\u0308ed, et avalik esinemine on samasugune valdkond nagu iga teine, st et see kes pingutab, on ka parem kui need, kes seda ei tee."}, {"text_idx": "#000074", "text": "Siin lehel kirjutab ta eelko\u0303ige sellest, kuidas iseendaga erinevates avaliku esinemise situatsioonides toime tulla."}, {"text_idx": "#000075", "text": "10 asja, mida ko\u0303net testides tegema peaksid"}, {"text_idx": "#000076", "text": "7 po\u0308ialpoissi ehk kuulajate va\u0308lima\u0308a\u0308raja"}, {"text_idx": "#000077", "text": "Last lecture: Achieving Your Childhood Dreams"}, {"text_idx": "#000078", "text": "Saa oluliselt paremaks kui need, kes Sind laval olles tu\u0308u\u0308danud on.\nSaadan Sulle 7 esinemisega seotud o\u0303ppetundi, mida iga esineja teadma peaks.\nHoian Sinu andmed 100% kaitstuna. Ka minule ei meeldi spa\u0308mm!\nLeave this field empty if you're human: Viimased postitused\nHu\u0308briidesinemine: kuidas samal ruumis ja kaamera kaudu ja\u0308lgivatele inimestele edukalt esineda\nAvalik esinemine Skype, Zoom vms vahendite abil\nAuditooriumi ohjamine ja vaenulike kuulajatega tegelemine"}, {"text_idx": "#000079", "text": "Saa oluliselt paremaks kui need, kes Sind laval olles tu\u0308u\u0308danud on."}, {"text_idx": "#000080", "text": "Hoian Sinu andmed 100% kaitstuna. Ka minule ei meeldi spa\u0308mm!"}, {"text_idx": "#000081", "text": "Hu\u0308briidesinemine: kuidas samal ruumis ja kaamera kaudu ja\u0308lgivatele inimestele edukalt esineda\nAvalik esinemine Skype, Zoom vms vahendite abil\nAuditooriumi ohjamine ja vaenulike kuulajatega tegelemine"}, {"text_idx": "#000082", "text": "Inspireeriv ja julgustav avaliku esinemise koolitus igasuguse esinemiskogemusega inimesele"}]